**NAZIV ŠKOLE: JU OŠ „Njegoš“**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Dragutin Šćekić, direktor**
2. **Tamara Radonjić, pomoćnica direktora**

Razvoj svake ustanove počiva na brižljivom i preciznom planiranju zasnovanom na procjeni potreba i usklađeno sa realnim mogućnostima. JU OŠ „Njegos“ Kotor kao jedan od osnovnih pravaca svog razvoja vidi stvaranje preduslova za razvoj ključnih kompetencija za cjeloživotno učenje kroz sve vidove interakcije škole sa učenicima.

**Vizija** naše škole: „Vjerujemo da je svako dijete važno, i da učenje treba da bude zabavno, svrsishodno i izazovno“.

Naša **misija** je da etos škole, nastavne metode i oblike rada, način realizacije vannastavnih aktivnosti i komunikaciju na svim nivoima konstantno unaprjeđujemo tako da budu u funkciji razvoja kompetencija koje su neophodne u društvu znanja, kao i da učenicima stvorimo sigurno, atraktivno, izazovno i kreativno okruženje u kom će moći da iskoriste svoje pune potencijale i pripreme se za aktivnu participaciju u na tržištu rada. Preduslov za sve to je kontinuirani profesionalni razvoj nastavnog kadra, kontinuirano praćenje i unaprjeđivanje stanja u svim ključnim oblastima rada škole, i ostvarivanje partnerske i produktivne saradnje sa lokalnom zajednicom.

Vizija i misija naše škole, kao izjave koje predstavljaju osnov za strateški razvoj škole, u cjelosti su zasnovane na potrebi da se kroz sve obrazovno-vaspitne aktivnosti u školi podstiče i promoviše razvoj ključnih kompetencija za cjeloživotno učenje, koje kao skup znanja, vještina i stavova predstavljaju osnovu za funkcionalno i produktivno svakog pojedinca društvu znanja.

Stoga su i planiranje, programiranje i sama realizacija nastavnog procesa i učenja u školi zasnovani na ciljevima i aktivnostima koji proističu iz njih, a kojima se podstiče razvoj inicijativnosti i proaktivnosti, sposobnost prepoznavanja mogućnosti u svom okruženju, osigurava funkcionalnost i primjenjivost znanja, unaprjeđivanje vještina učenja i prepoznavanje sopstvenih stilova učenja i sposobnosti, i učenici se pripreme za izazove svakodnevnog života i rada.

Navedeno ćemo postići time što učenicima stvaramo podsticajno i sigurno okruženje za učenje, a nastavnicima prijatnu i pozitivnu atmosferu za rad, zasnovanu na saradnji, međusobnom uvažavanju, timskom radu i slobodnom protoku informacija.

Konkretno, škola na svim nivoima planiranja i programiranja promoviše razvoj ključnih kompetencija, integrisani, interdisciplinarni pristup učenju baziran na tematskom planiranju i uvođenju međupredmetnih tema.

Preduslov za uspješnu realizaciju svih predviđenih ciljeva je kontinuirani profesionalni razvoj i usavršavanje nastavnika, što se pažljivo planira i realizuje u skladu sa godišnjim planom PRNŠ.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Predstavljanje i prezentovnje informacija o Ključnim kompetencijama za cjeloživotno učenje kolektivu | Informisati kolektiv o osam ključnih kompetencija za cjeloživotno učenje na sjednici NV | Direktor  Pomoćnica | Avgust | Prezentacija - obuka za direktore; Evropski okvir ključnih kompetencija za cjeloživotno učenje; Crnogorski okvirni program ključnih kompetencija | Usvajanje informacija o KK za cjeloživotno učenje |
| Plan aktivnosti za implementaciju KK u godišnje planove rada nastavnika | Implementacija ishoda KK u godišnje planove rada nastavnika | Stručni Aktivi | Septembar | Crnogorski okvirni program ključnih kompetencija | Revidirani godišnji planovi rada nastavnika sa uključenim ishodima KK |
| Šta znamo o virusu COVID-19 i kako se zaštititi | Razvijati odgovorno ponašanje i samopoštovanje u uslovima COVID-19 infekcije.  Pružaju pomoć drugima i znaju osnovna pravila i procedure zaštite svog zdravlja i zdravlja drugih osoba. | Direktor  pomoćnica  Odjeljenjski starješina | Prvi Klasifikacioni period | IJZ  Internet, mediji | Izrađene detaljne procedure i pravila ponašanja učenika i nastavnika |
| Kulturna baština mog grada sa aspekta filma, kulturno – istorijskih spomenika i pozorišta | Realizacija školskog projekta „Moj Kotor“  Stvaranje i učestvovanje u različitim kulturnim manifestacijama koristeći svoje kreativne ideje kroz različite forme kulturnog izražavanja. | Odjeljenjske starješine, Nastavnici CSBH, istorije  Geografije i stranih jezika | oktobar 2020-april 2021 realizacija aktivnosti  maj 2021 -prezentacija projekta | Internet  Gradska biblioteka, muzeji,  Bioskopi,  posjete i obilazak grada | Online prezentacija dječjeg stvaralaštva tokom realizacije projekta „Moj Kotor“ |
| Bokeški izrazi - kviz (revijalno takmičenje) | Realizacija školskog takmičenja  Razvijanje takmičarskog duha.  Iskazivanje poštovanja i razumijevanja za tradicionalan bokeški jezik  Sposobnost korišćenja različitih jezika u komunikaciji | Nastavnica engleskog jezika | Mart 2021. | Rječnik -Bokeški izrazi i sinonimi  FB grupa -Bokeški izrazi | Realizovano takmičenje -KVIZ |
| Projekat „Digitalni mostovi“  Saradnja naše škole sa školom iz Olhaoa -Portugal | Razvoj građanskih kompetencija kroz saradnju učenika i škola širom Evrope upotrebom digitalnih tehnologija | Direktor | Tokom nastavne godine | Internet, računari, kamer | Broj održanih online sastanak evidencija o realizaciji planiranih aktivnost,  video zapisi,  kreirani dokumenti |
| Kalendar kulturnih aktivnosti našeg grada i Boke | Izrada godišnjeg kalendara kulturnih aktivnost našeg grada i Boke  Razvijanje timskog rada.  Prepoznavanje ličnih interesovanja i sposobnosti  Preuzimanje inicijative, izračunavanje troškova i pretvaranje ideje u aktivnost | Tima za preduzetništvo | Septembar 2020-decembar 2021 | Internet  Gradska biblioteka, muzeji,  Bioskopi,  posjete i obilazak grada | Štampani primjeri izrađenog kalendara |
| Lična karta naše online škole - školska bilježnica | Savladati način rada u bilježnici kao dijelu alata za učenje u Microsoft Teams-u. Kreira, uređuje i dijeli digitalni sadržaj u odgovarajućem formatu za bilježnicu. | ICT koordinator | Oktobar 2020 | Internet | Svi učenici prilikom izrade zadataka koriste online bilježnicu |
| Profesionalni razvoj učenika | Informisati učenike o ključnim kompetencijama koje se u neophodne prilikom izbora budućeg zanimanja  Savjeti i informisanje učenika koji mogu biti korisni prilikom izbor srednje škole | Odjeljenjske starješine 9. razreda  Školski psiholog | April 2021 | Informator „Kuda nakon osnovne škole“  Kampanja“Stručno je ključno“  Predavanje savjetnika ZZZCG | Realizovane posjete savjetnika i podjela informatora |
|  |  |  |  |  |  |
|  |  |  |  |  |  |